laion/Wikipedia-Exotic huggingface dataset:
ביגה (בצק מקדים)

ביגה הוא סוג בצק מקדים המשמש באפייה איטלקית. מאפים איטלקיים פופולריים רבים, כמו ג'בטה, פיצה או פוקאצ'ה, מיוצרים באמצעות ביגה. השימוש בביגה מוסיף מורכבות לטעמי הלחם ולרוב משמש בלחמים הדורשים מרקם קליל ואוורירי עם חורים. מלבד התוספת לטעם ולמרקם, ביגה מסייעת למאפים להחזיק מעמד זמן רב יותר מבלי להתקלקל. טכניקת ההתססה על ידי ביגה התפתחה עם הופעת שמרי האופים. ככל שהשימוש במחמצת לאפייה הלך ופחת, חיפשו אופים איטלקים רבים דרכים להשיב את מורכבות הטעמים וכלל היתרונות של האפייה עם בצק מקדים בשילוב עם האווריריות וההתפחה האיכותית שאפשרו השמרים. התוצאה הייתה ביגה, המשלבת התססה בשמרים עם יצירת ביוטה פעילה בבצק. בצקי ביגה הם לרוב בעלי הידרציה נמוכה (כ-40%-50% לרוב) ועבים יותר מאלו שנוצרים במחמצת. לרוב, מיוצרת ביגה טרייה מדי יום על ידי שילוב כמות קטנה של שמרים בבצק יבש יחסית ולאחר מכן התססה הנמשכת כ-12–16 שעות ולעיתים עשויה להימשך גם עד יממה שלמה. בצק מקדים פיצה ג'בטה המטבח האיטלקי מדיה וקבצים בנושא ביגה בוויקישיתוף The Artisan על בצקים מקדימים ביגה - בצקים מקדימים, באתר Oldough
הנסיך קאנין קוטוהיטו

הנסיך קָאנְיִן קוֹטוֹהִיטוֹ (ביפנית: 閑院宮載仁親王;‏ 10 בנובמבר 1865 – 21 במאי 1945) היה בן משפחת הקיסרות היפנית (בנו המאומץ של קומיי, קיסר יפן), אשר שירת בין השנים 1931–1940 כראש המטה הכללי של הצבא היפני הקיסרי. במהלך שירותו השתתף במלחמת סין–יפן הראשונה, מלחמת רוסיה–יפן ומלחמת סין–יפן השנייה. ביחד עם הידקי טוג'ו היה מבין התומכים הראשיים של ההסכם התלת-צדדי עם גרמניה הנאצית ואיטליה הפאשיסטית להקמת מדינות הציר. הנסיך קוטוהיטו נולד בקיוטו, ביפן של שוגונות טוקוגאווה, בנו ה-16 של הנסיך קוני מסניף פושימי של המשפחה הקיסרית היפנית. הוא אומץ על ידי קומיי, קיסר יפן, ובכך הפך ליורש פוטנציאלי לכס קיסר יפן, אולם בסופו של דבר בנו של קומיי, מוצוהיטו, הפך לקיסר עם מות אביו. בשנת 1868, כשהיה בן שלוש, נשלח ללמוד במקדש הבודהיסטי של סמבו-אין לאריסטוקרטים, אך בשנת 1872 חזר לביתו כדי לשרת בתור ראש ענף קאנין של המשפחה הקיסרית עקב מות אביו הביולוגי. בשנת 1877 נכנס לאקדמיה הצבאית היפנית וסיים את לימודיו בשנת 1881. בשנת 1882 לאחר שעבר בהצלחה את לימודיו והפך לצוער, הוא נשלח על ידי הקיסר מייג'י (מוצוהיטו), אחיו החורג, לרפובליקה הצרפתית השלישית כנספח צבאי. בשנת 1891 הוצב בגדוד הפרשים הקלים היפני השביעי. בדצמבר 1891 התחתן עם צ'יקו סנג'ו, בתו של הנסיך סנטומי סנג'ו וממנה נולדו לו שבעה ילדים. הוא סיים את לימודיו במכללת מטה הצבא בשנת 1894 כמפקד פרשים, ולאחר מכן השתתף בקרב באזור נהר יאלו במהלך מלחמת סין-יפן הראשונה. בין השנים 1897–1899 היה קצין הפיקוד של גדוד חיל הפרשים הראשון. בשנת 1901 קיבל את הפיקוד על חטיבת הפרשים השנייה; מאוחר יותר באותה שנה הוא הועלה לדרגת לוטננט קולונל. הוא השתתף בפעולה צבאית נוספת במלחמת רוסיה-יפן. הוא הועלה לדרגת מייג'ור גנרל בשנת 1904 וקיבל את הפיקוד על אוגדת הפרשים הראשונה בשנת 1906. בשנת 1911 מונה למפקד אוגדת המשמר הקיסרי. בשנה שלאחר מכן הועלה לדרגת גנרל והפך לחבר במועצת המלחמה העליונה. בשנת 1919 הועלה לדרגת פילדמרשל. בשנת 1921 סייר באירופה ביחד עם יורש העצר הירוהיטו. בשנת 1931 הפך לראש המטה הכללי של הצבא היפני, וכיהן בתפקיד זה עד 1940. בשנת 1937 החלה מלחמת סין–יפן השנייה, במהלכה אישר משרדו שימוש בנשק כימי בסין ובמונגוליה הפנימית. הנסיך קוטוהיטו, יחד עם פוליטיקאים נאצים, התנגד למיסוד היחסים עם ארצות הברית והאימפריה הבריטית ותמך בחתימה על ההסכם התלת-צדדי להקמת מדינות הציר. אף על פי שפרש מהצבא באוקטובר 1940, קוטוהיטו נשאר חבר במועצת המלחמה העליונה. הוא נפטר בבית הקיץ של משפחת קאנין באודווארה, קנאגאווה, כשלושה חודשים לפני כניעת האימפריה היפנית ולא הספיק לעמוד לדין בבית הדין הבין-לאומי הצבאי למזרח הרחוק. הנסיך קוטוהיטו נקבר בהלוויה ממלכתית ביוני 1945, שהייתה אמורה להיות ההלוויה הממלכתית האחרונה של יפן הקיסרית. בנו, הנסיך הרוהיטו ירש אותו כראש סניף קאנין של המשפחה הקיסרית. מדיה וקבצים בנושא הנסיך קאנין קוטוהיטו בוויקישיתוף קוטוהיטו, באתר מלחמת העולם השנייה Imperial Japan: The Fall of Democracy
פנגור באן

פנגור באן הוא שיר באירית עתיקה מהמאה ה-9 שכתב נזיר אודות החתול שלו, בו הוא משווה בין עיסוקו בלימוד לעיסוקיו של החתול. זהו ככל הנראה השיר המפורסם ביותר ששרד מאירלנד המוקדמת, והוא היווה מקור השראה לכמה יצירות מודרניות בתחום הספרות, המוזיקה והקולנוע. השיר מופיע רק בכתב יד הקרוי מחברת רייכנאו (אנ') (Reichenauer Schulheft), שנכתב במנזר הבנדיקטני שברייכנאו או בסביבותיו על ידי נזיר אירי, וכולל רשימות הקשורות ללימודיו. מלבד השיר, כתב היד מכיל רשימות בנושאים מגוונים, ביניהם דקדוק, לוגיקה, אסטרונומיה, קטע מהפואמה אינאיס, ועוד. כתב היד שמור כיום במנזר סנקט-פול, לאוואנטל (אנ') שבאוסטריה. שם מחבר השיר אינו ידוע. פירוש המלה "באן" הוא "לבן", ו"פנגור" היה כנראה שם נפוץ לחתולים באירלנד. ייתכן גם שמקור המלה "פנגור" מוולשית, ופירושה עובד בניקוי של צמר (כחלק מתהליך הפקת הבד) בעזרת אבקה לבנה הקרויה אדמת ניקוי הצמר (אנ') . החזקת חתולים במנזרים הייתה מנהג שגור במטרה להגן על המזווה ועל כתבי היד שבסקריפטוריום מעכברים ומזיקים אחרים. חתולים כאלה מופיעים גם באיורים של הספר של קלס שנכתב באירלנד באותה התקופה. לשיר מספר תרגומים מודרניים לאנגלית, על ידי ויסטן יו אודן, ג'יימס מרקנד, רובין פלאוור, שיימוס היני פול מולדון, ואיוון בולאנד. גרסתו של אודן הולחנה על ידי סמואל ברבר ונכללה במחזור השירים Hermit Songs (שירי נזירים) תחת השם The Monk and His Cat (הנזיר וחתולו). השיר היווה השראה גם ליצירות נוספות, ביניהם ספרי נוער וילדים. בסרט האנימציה הסוד של קלס, השואב מהמיתולוגיה הקלטית, שניים מדמויות המשנה הם נזיר בשם איידן ובן לווייתו, חתול לבן בשם פנגור באן. בזמן הקרנת כתוביות הסיום, איידן (השחקן מיק לאלי (אנ')), מדקלם קטע באירית מודרנית בהשראת השיר. רשומה בדף הפייסבוק של "היסטוריה גדולה, בקטנה" אודות פנגור באן וחתולי מנזר אחרים. גרסה באנגלית בתרגומו של רובין פלאוור. גרסה בעברית לשיר באתר טאמבלר. אתר Irish Archaeology A Light in the Darkness: Theologies of the Book of Kells Hayes, Kieran I. Spiritus; Baltimore Vol. 17, Iss. 2, (Fall 2017): 212-227. DOI:10.1353/scs.2017.0028 הערות המתרגם שיימוס היני באתר poetryfoundation.org Chisholm, Rose. “Notes on the "Hermit Songs" Texts.” Journal of Singing - The Official Journal of the National Association of Teachers of Singing 66.1 (2009): 7–13. Web. רשומה בדף הפייסבוק של "היסטוריה גדולה, בקטנה" תרגומים לשיר של אודן ומרקנד אתר אוניברסיטת ג'ורג'טאון Moi, R. (2019). "Chapter 8 Hay". In Paul Muldoon and the Language of Poetry. Leiden, The Netherlands: Brill תרגומים לשיר פנגור באן אתר .eurfa.org.uk The Monk and His Cat (op. 29, no. 8) אתר songofamerica.net ספרי פנגור באן באתר של פיי סמפסון http://www.childrenswritersguild.com/the-white-cat-and-the-monk/ טריוויה, הסוד של קלס באתר tvtropes.org
כריסטופר מסטרסון

כריסטופר קנדי מסטרסון (באנגלית: Christopher Kennedy Masterson; נולד ב-22 בינואר 1980) הוא שחקן קולנוע וטלוויזיה ודי ג'יי אמריקאי הידוע בעיקר בזכות תפקידו כאחיו הבכור של מלקולם פרנסיס בקומדיית המצבים "מלקולם באמצע". הוא אחיו הצעיר של דני מסטרסון, ואחיהם למחצה הבכור של אלנה מסטרסון וג'ורדן מסטרסון. מסטרסון גילם את ג'וף בסרט שהופץ ישירות לווידאו "לב דרקון: התחלה חדשה", סרט ההמשך ללב הדרקון. מסטרסון ידוע בעיקר בזכות תפקידו בסדרה "מלקולם באמצע". הוא שיחק בסדרה במשך שבע שנים, בין השנים 2000–2006. בשנת 2003 שיחק את אדוארד לינטון בסרט אנקת גבהים בהפקת MTV. מסטרסון שיחק בתפקיד ראשי בסרט "מת לצעוק 2". הוא התארח בשני פרקים בתוכנית "מופע שנות ה-70" לצד אחיו, דני. בסדרת הטלוויזיה של רשת ארצות הברית "צווארון לבן", הוא שיחק את ג'וש רולנד בפרק "איפה יש רצון". הוא גילם את סקוטי אוניל בסרט הקולנוע "החתונה של החבר שלי" . בשנת 2012 היה למסטרסון תפקיד אורח בסדרת הטלוויזיה "גברים בעבודה" כשוער בשם ארצ'י. אחיו, דני מסטרסון, גילם את מיילו בסדרה, אך השניים לא השתתפו בסצנות יחד. בשנת 2010 הוא החל לתקלט באופן מקצועי. מאסטרסון נולד בלונג איילנד, ניו יורק, בנם של קרול מסטרסון, מנהלת, ופיטר מסטרסון, סוכן ביטוח. מאסטרסון, כמו אחיו דני מסטרסון, הוא חסיד של סיינטולוגיה. השניים השקיעו במסעדות יחד. יש לו גם אחות למחצה, השחקנית אלנה מסטרסון, ואח למחצה, השחקן ג'ורדן מסטרסון. מסטרסון ניהל מערכת יחסים עם לורה פריפון בין השנים 1999–2007. כריסטופר מסטרסון, במסד הנתונים הקולנועיים IMDb (באנגלית) כריסטופר מסטרסון, באתר AllMovie (באנגלית) כריסטופר מסטרסון, במסד הנתונים הקולנועיים KinoPoisk (ברוסית) "A Drink with Chris Masterson", adrinkwith.com. Retrieved May 31, 2016. Gomez, Luis (June 08, 2012), "Chris Masterson saves the day at Drumbar opening, 'Mob Wives Chicago' cast member hosting viewing party, Ben Harper dines at Gibsons", The Chicago Tribune. Retrieved May 31, 2017. "Christopher Masterson Biography (1980-)". filmreference.com. Garcia, Jennifer et al. (June 9, 2008), "DOLCE TURNS 5!", People. 69 (22):30 Keck, William (14 במרץ 2005). "No funny business here". USA Today. נבדק ב-8 בינואר 2011. {{cite news}}: (עזרה) Webber, Stephanie (5 באוקטובר 2016). "Laura Prepon, Ben Foster Engaged After Whirlwind Romance: See Her Engagement Ring!". Us Magazine. נבדק ב-17 בספטמבר 2018. {{cite web}}: (עזרה) "Laura Prepon and Ben Foster Engaged: What to Know About the Ultra-Private Couple". People. 5 באוקטובר 2016. נבדק ב-17 בספטמבר 2018. {{cite web}}: (עזרה)
None of My Business

None of My Business (בעברית: לא ענייני) הוא סינגל שהוקלט על ידי הזמרת-יוצרת הבריטית שר לויד. השיר יצא לאור ב-19 באוקטובר 2018, על ידי חברות התקליטים יוניברסל ופולידור רקורדס, כסינגל שלא מתוך אלבום. הרצועה אמורה להיות חלק מן אלבום האולפן השלישי של לויד. השיר הוא הסינגל הראשון של לויד מזה שנתיים. לאחר יצאתו של השיר, לויד סיפרה כי "חיכיתי כל כך הרבה זמן שאנשים יקשיבו סוף סוף למוזיקה החדשה שלי, לאחר שעבדתי כל כך קשה הרבה זמן, וחושבים ש'אף אחד מהעסק שלי' הוא מושלם לטעום את העתיד לבוא - מעולם לא התרגשתי כל כך בחיי להציג את המוזיקה החדשה שלי." הווידאו קליפ של השיר, העלתה לויד לערוץ היוטיוב שלה את וידאו הקליפ המלא של השיר. סרטון השיר "None of My Business" באתר יוטיוב אלכסיי ולסנקו, ג'רמי צ'אקון, ג'ונאס קאליש, הנריק מיינקה, קייט מורגן Cher Lloyd Returns With Sultry New Single 'None Of My Business': Listen, billboard None of My Business, genius (באנגלית) Comeback Queen! Cher Lloyd Is Releasing A New Single On Friday, נבדק ב-2020-10-26 Cher Lloyd Releases New Single 'None Of My Business', broadwayworld (באנגלית) „None Of My Business“: Neue Musik von Cher Lloyd, loomee (באנגלית) Cher Lloyd (2020-10-30), Cher Lloyd - None Of My Business (Official Music Video), נבדק ב-2020-10-30 None of My Business - Single by Cher Lloyd, apple (באנגלית)
אליהו מזרחי (רופא)

אליהו מזרחי הוא מומחה בגריאטריה ובפסיכוגריאטריה, פרופסור לרפואה פנימית בבית הספר לרפואה באוניברסיטת תל אביב, לשעבר מנהל מחלקה גריאטרית-שיקומית בבית חולים תל-השומר, בשנים האחרונות מכהן כמנהל המחלקה הגריאטרית השיקומית ומנהל בית החולים שמואל הרופא בבאר יעקב. מזרחי בוגר בית הספר הריאלי, בחיפה. בין השנים 1977–1974 שירת מזרחי בצה"ל כחובש קרבי. בין השנים 1985–1978 למד רפואה בבית הספר לרפואה בטכניון, חיפה. מזרחי התמחה ברפואה גריאטרית במרכז הרפואי רמב"ם ובמרכז הגריאטרי-שיקומי פלימן בחיפה. את התמחות העל בהפרעות זיכרון בגיל השלישי ופסיכוגריאטריה עשה מזרחי, בבית החולים האוניברסיטאי בקליבלנד, במדינת אוהיו, ארצות הברית, במחלקה הנוירולוגית, מרכז אלצהיימר. מזרחי התמקד בתחום מחלת אלצהיימר והפסיכוגריאטריה. מזרחי ניהל משנת 2001 את המחלקה גריאטרית שיקומית א' במרכז הרפואי ע"ש חיים שיבא – תל השומר. בנוסף לתפקידו כמנהל בית החולים שמואל הרופא, מכהן כמנהל המחלקה הגריאטרית השיקומית ב' בבית החולים שמואל הרופא. מזרחי חבר בחברה האמריקאית למדעי המוח, האיגוד לרפואה גריאטרית והאיגוד הישראלי לרפואת משפחה. מזרחי פרופסור בחוג לרפואה פנימית בבית הספר לרפואה ע"ש סאקלר באוניברסיטת תל אביב. מזרחי עוסק במחקר בתחום הפרעות הזיכרון ודמנציה בגיל השלישי, וכן בפיתוח מדדים לניבוי יכולתו של חולה להשתקם לאחר אירוע מוחי ו / או ניתוח לקבוע שבר במפרק ראש הירך. פרופ' אליהו מזרחי הפקולטה לרפואה ע"ש סאקלר, אוניברסיטת תל אביב ד"ר אליהו מזרחי מומחה גריאטריה, פסיכיאטריה ופסיכולוגיה דוקתורים הנהלת בית החולים: מנהל בית החולים - פרופ' אליהו מזרחי בית החולים שמואל הרופא מסונף לבי"ס לרפואה ע"ש סאקלר, אוניברסיטת תל אביב ד"ר אלי מזרחי - אודות המרפאה הגריאטרית משרה/שיקום-מלא-גריאטרי/ איתור מסגרת אשפוזית באר יעקב, בית חולים שמואל הרופא: מרכז רפואי גריאטרי, בית חולים שמואל הרופא מנהל מחלקה: שיקום א': דר משייב, שיקום ב': דר אליהו מזרחי
אוסקר אריאס

אוסקר רפאל דה חסוס אריאס סאנצ'ס (בספרדית: Óscar Rafael de Jesús Arias Sánchez; נולד ב-13 בספטמבר 1940) הוא נשיא קוסטה ריקה לשעבר וחתן פרס נובל לשלום. אריאס כיהן כנשיא קוסטה ריקה בין השנים 1986–1990 ו-2006–2010. בשנת 1987 זכה בפרס נובל לשלום על חלקו בהשגת הסכמי שלום במספר מלחמות אזרחים באמריקה המרכזית ובמיוחד בגואטמלה. אריאס נולד למשפחה מבוססת במחוז ארדיה שבצפון קוסטה ריקה. הוא למד בבית הספר סנט פרנסיס בבירה סן חוסה ונרשם לאוניברסיטת בוסטון כדי ללמוד רפואה. תוכנית זו לא יצאה אל הפועל, ותחת זאת השלים תארים בכלכלה ומשפטים באוניברסיטת קוסטה ריקה. בשנת 1967 נסע אריאס לבריטניה ולמד בבית הספר לכלכלה של לונדון. ב-1974 קיבל תואר דוקטור במדע המדינה מאוניברסיטת אסקס. אריאס הצטרף למפלגה הסוציאל-דמוקרטית מפלגת החירות הלאומית (Partido Liberación Nacional). בשנת 1986 התמודד לנשיאות המדינה מטעם המפלגה וניצח בבחירות. אריאס צידד במעבר של קוסטה ריקה מכלכלה מסורתית, המבוססת בין היתר על תעשיות הקפה והבננה, לכלכלה לא-מסורתית, המתמקדת בין היתר בתיירות. כן הוביל רפורמה במערכת החינוך במדינה. ב-1987 זכה בפרס נובל לשלום על מאמציו להשכנת שלום במדינות אמריקה הלטינית, ותרומתו להשגת הסכם אסקיפולאס, שנועד להשיב את השלום במדינות מרכז אמריקה. באותה העת היו שקועות גואטמלה ואל סלוודור במלחמות אזרחים ממושכות, הונדורס הייתה בראשיתו של תהליך להשבת המשטר הדמוקרטי ובניקרגואה פעלו מורדי הקונטראס נגד המשטר הסנדיניסטי. בנוסף, עודד את הקמתו של הפרלמנט המרכז אמריקאי, אף שקוסטה ריקה עצמה לא הצטרפה אליו. חוקת קוסטה ריקה הגבילה את מספר הכהונות של נשיאי המדינה, ולכן לא התמודד אריאס על כהונה נוספת ב-1990. בשנת 2000 עתר אריאס לבית המשפט העליון בטענה כי האיסור אינו חוקתי, אך עתירתו נדחתה. עתירה נוספת שהגישו תומכיו של אריאס ב-2003 התקבלה, מה שסלל את דרכו לכהונה נוספת כנשיא המדינה, לאחר אבל פאצ'קו. אף שסקרי דעת הקהל ניבאו לו ניצחון סוחף בבחירות של 2006, זכה אריאס רק ב-40.9% מהקולות, בפער של 18 אלף קולות בלבד (כ-1.1%) מהמועמד שהגיע למקום השני, אוטון סוליס. במהלך המשבר החוקתי בהונדורס בשנת 2009, תיווך אריאס בין הנשיא המודח מנואל סלאיה לבין הנשיא בפועל רוברטו מיצ'לטי, והציג תוכנית שנועדה לאפשר את שובו של סלאיה למדינה, ואולם מיצ'לטי דחה את התוכנית. ב-2010 הסתיימה כהונתו השנייה של אריאס, ובמקומו נבחרה סגניתו, לאורה צ'ינצ'ייה. מדיה וקבצים בנושא אוסקר אריאס בוויקישיתוף אוסקר אריאס, באתר פרס נובל (באנגלית) אוסקר אריאס, באתר אנציקלופדיה בריטניקה (באנגלית)
אית'ן סופלי

אית'ן סופלי (באנגלית: Ethan Suplee; נולד ב-25 במאי 1976) הוא שחקן קולנוע וטלוויזיה אמריקאי. סופלי הוא שחקן עסוק והוא ידוע בעיקר בזכות תפקידיו בסרטים "אמריקה X", "לזכור את הטיטאנים", ו"הזאב מוול סטריט". סופלי נולד במנהטן, בנם של דבי וביל סולפלי (שגילם מאוחר יותר את ווילי הדוור בעל העין האחת בעיני בסדרה "קוראים לי ארל"). הוריו היו שחקנים שנפגשו תוך כדי הופעתם בפסטיבל והופיעו בברודוויי. התפקיד העיקרי הראשון של סופלי היה בסרט הקולנוע "עכברי הקניון", בבימויו של קווין סמית', לצד ג'ייסון לי. סמית' ליהק את סופלי שוב בסרטים מאוחרים שלו כמו "לרדוף אחרי איימי" ו"דוגמה". הוא הופיע בהופעת קמע בסרט "מוכרים בלבד 2". לסופלי היה גם תפקיד חוזר בסדרה "ילד פוגש עולם", בין השנים 1994 ל-1998. סופלי הופיע בסרטים רבים בהםבסרט "אמריקה X" בתפקיד נאו-נאצי גלוח ראש, "וולגרי", "אפקט הפרפר", "לזכור את הטיטאנים" "שאיפות", "קולד מאונטן". לסופלי הייתה הופעת קמע בסדרת הטלוויזיה של HBO "הפמליה". הוא לוהק לתפקיד בסדרת הטלוויזיה "קוראים לי ארל". בשנת 2016, החל לשחק בסיטקום של נטפליקס "החווה". 1993–2000: ילד פוגש עולם 1995: עכברי הקניון 1996: אל תסתכל אחורה 1997: לרדוף אחרי איימי 1998: אמריקה X 1999: דוגמה 2000: רוד טריפ 2000: לזכור את הטיטאנים 2001: שאיפות 2001: אבולוציה 2001: השזיף של דון 2002: ג'ון קיו 2003: קולד מאונטן 2004: אפקט הפרפר 2004: שיגעון בנהר 2006: מוכרים בלבד 2 2006: המעיין 2007: מר וודקוק 2009: שרופים 2009: אחים 2010: לא ניתנת לעצירה 2013: משפחה במנוסה 2014: אבודה במיני 2015: Tooken 2016: האמון 2016: A Stand Up Guy 2016: אסון בלב ים 2019: עיר יתומה 2020: Gossamer Folds 2020: משחקי ציד 2022: Dog 2023: Blood for Dust 2023: ‏God Is a Bullet TBA:‏ Manodrome TBA‏: Dolly Twilight of the Mallrats‏ (TBA) במרץ 2011 הוריד ממשקלו קצת יותר מ-200 פאונד. הוא הגיע לשפל כל הזמנים של 9% שומן בגוף, אך החזיר חלק מהמשקל לאחר שהבין שמשקלו מהווה מקור להזדמנות עבודה. הוא סיינטולוג. מאז 2006 הוא נשוי לברנדי לואיס, אחותה הצעירה של השחקנית והזמרת ג'ולייט לואיס. מדיה וקבצים בנושא אית'ן סופלי בוויקישיתוף אית'ן סופלי, ברשת החברתית אקס (טוויטר) אית'ן סופלי, ברשת החברתית אינסטגרם אית'ן סופלי, במסד הנתונים הקולנועיים IMDb (באנגלית) אית'ן סופלי, באתר AllMovie (באנגלית) אית'ן סופלי, באתר Rotten Tomatoes (באנגלית) אית'ן סופלי, במסד הנתונים הקולנועיים KinoPoisk (ברוסית) IGN: Interview: Ethan Suplee "Ethan Suplee". נבדק ב-9 ביולי 2014. {{cite web}}: (עזרה) Mitovich, Matt Webb (28 בפברואר 2014). "Scoop: Ethan Suplee Joins Earl Costar Jaime Pressly's TV Land Comedy Jennifer Falls". TV Line. נבדק ב-28 בפברואר 2014. {{cite web}}: (עזרה) https://concisemag.com/ethan-suplee-weight-loss/ "Archived copy". אורכב מ-המקור ב-21 בינואר 2012. נבדק ב-5 בנובמבר 2011. {{cite web}}: (עזרה); (עזרה) Oppenheimer, Mark (15 ביולי 2007). "Something happened". New York Times. נבדק ב-5 בינואר 2011. {{cite news}}: (עזרה)
גרב חג המולד

גרב חג המולד הוא גרב ריק שנתלה ביום ניקולאס הקדוש או בערב חג המולד. קיימת מסורת בה נוהגים הורים לשים בגרב חג המולד מתנות לילדיהם ומספרים לילדים שסנטה קלאוס המכונה אף 'סבא חג המולד', הוא שהביא להם את המתנות. בתרבות המערבית קיימת מסורת אשר במסגרתה מאיימים על ילדים רעים שהם יקבלו בגרב חג המולד רק ערימת פחם אם ימשיכו בהתנהגות זו. יש אנשים ששמים את הגרב מתחת לעץ חג המולד ויש אנשים ששמים את הגרב בסמוך למיטה שלהם. המסורת ככל הנראה החלה במדינה אירופאית. במקור, ילדים השתמשו באחד הגרביים אותם הם לובשים ביום-יום, אך בסופו של דבר הוחלט לייצר גרביים במיוחד למטרה זו. הגרביים נתלים באופן מסורתי ביום ניקולאס הקדוש, אף על פי שבתחילת המאה ה-19, הם נתלו רק בערב חג המולד. מלבד הגרביים שנמכרים בחנויות המסחריות ובשווקים, משפחות רבות מחליטות לסרוג גרביים מיוחדים כאשר על כל גרב נסרג השם של בן המשפחה על מנת שסנטה או האדם שלכאורה מחלק את המתנות יוכל לדעת איזה גרב שייך לכל בן משפחה. מדיה וקבצים בנושא גרב חג המולד בוויקישיתוף Armah, Daniel A. (1 בנובמבר 2011). Lessons of Christmas. Xulon Press. p. 228. ISBN 9781619048973. נבדק ב-25 בדצמבר 2017 – via Google Books. {{cite book}}: (עזרה) Osborne, Rick (2012). Legend of the Christmas Stocking (באנגלית). HarperCollins. ISBN 9780310737391. ערך זה הוא קצרמר בנושא נצרות. אתם מוזמנים לתרום לוויקיפדיה ולהרחיב אותו.
Lie

Lie (בעברית: לשקר) הוא שיר של להקת הפופ והנשמה הדנית לוקאס גרהאם. השיר יצא לאור 27 בספטמבר 2019 על ידי חברות התקליטים קופנהגן רקורדס ו-Then We Take the World. השיר הגיע למקום השני במצעד הסינגלים הדני. את השיר כתבו דייוויד לברל, ג'ורג' טיזרד, ג'רמי דניאלס, לוקאס פורקאמר, ריק פרקהאוס וסטפן פורסט. הווידאו קליפ לשיר יצא ב-27 בספטמבר 2019. בקליפ מופיעים שני שחקנים שמגלמים זוג לסירוגין (שנפרד וחוזר שוב ושוב). הנער מבחין בחברתו לשעבר ממשיכה בחייה עם בחור אחר, ומתגעגע לימים בהם היו מאושרים יחד. הזיכרונות של המריבות והמזמוזים מופיעים לאורך הסרטון בין הסצנות של המציאות הנוכחית. לקראת סוף הסרטון, הם חזרו להיות ביחד. נכון לנובמבר 2020, הקליפ צבר למעלה מ-13 מיליון צפיות ביוטיוב. סרטון השיר "Lie" באתר יוטיוב דייוויד לברל, ג'ורג' טיזרד, ג'רמי דניאלס, לוקאס פורקאמר, ריק פרקהאוס וסטפן פורסט "Lukas Graham Gets Personal on New Single 'Lie': Watch the Video". Billboard. ארכיון מ-17 באוקטובר 2019. נבדק ב-17 באוקטובר 2019. {{cite web}}: (עזרה) "Lukas Graham Drops New 'Lie' Single and Music Video -- and It's All Inspired by Real-Life Events! (Exclusive)". Yahoo! Entertainment. ארכיון מ-17 באוקטובר 2019. נבדק ב-17 באוקטובר 2019. {{cite web}}: (עזרה) הקליפ לשיר, באתר יוטיוב "Lukas Graham Narrates Tumultuous Teenage Love Affair for 'Lie' Video". Rolling Stone. ארכיון מ-1 באוקטובר 2019. נבדק ב-17 באוקטובר 2019. {{cite web}}: (עזרה) Lukas Graham "Lie" | IFPI, ifpi.dk Lie - Single by Lukas Graham, Apple Music (באנגלית)
הר פורקסט

הר פורקסט (באנגלית: Mount Forecast) הוא הר גדול בהרי הנסיך צ'ארלס, באדמת מק. רוברטסון שבאנטארקטיקה. ההר ממוקם בסמוך צפונית-מזרחית להר בראון-קופר, ו-23 קילומטרים דרומית-מערבית מהר פולארד. להר מספר פסגות. גובהו של ההר 1,864 מטרים מעל פני הים; והוא ההר ה-2,017 בגובהו באנטארקטיקה. ההר מופה בהתבס על סקרים על הקרקע ועל תצלומי אוויר שצולמו על ידי משלחת החקר האנטארקטית הלאומית של אוסטרליה, בין השנים 1956–1965. שמו של ההר ניתן לו על ידי ועדת השמות האנטארקטיים של אוסטרליה. ההר נקרא על שמו של מ. ג'יי. פורקסט (M.J. Forecast), שהיה צופה מזג אוויר בתחנת וילקס בשנת 1965. הר פורקסט באתר הסקר הגאולוגי של ארצות הברית הר פורקסט באתר הגאזט האנטארקטי של ממשלת אוסטרליה הר פורקסט באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי הרי אנטארקטיקה לפי גובהם
שלמה אליהו מילר

הרב שלמה אליהו מילר הוא ראש כולל ופוסק הלכה חרדי קנדי-אמריקאי. חבר מועצת גדולי התורה בארצות הברית. הרב מילר הוא הפוסק הליטאי הבכיר בטורונטו שבקנדה, שבה הוא מנהיג כולל אברכים מפורסם שאותו ייסד, ועומד בראש בית הדין של הקהילה. במקביל הוא עומד גם בראש כולל בלייקווד, ניו ג'רזי ובראש בית הדין של 'ועד הרבנים דלייקווד'. נחשב לידידו הקרוב ושותפו לדרך של הרב אברהם דב ברומברג. בשנת 2020 צורף כחבר מועצת גדולי התורה. רבי מילר, בדף המייסדים של 'כולל טאראנטא' (טורונטו) (באנגלית) שלמה אליהו מילר, דף שער בספרייה הלאומית ישראל רוזנר, ששה גדולי תורה צורפו כחברים חדשים למועצג"ת דאמריקה, יתד נאמן, כ"ו באלול תש"פ, עמ' 10. ערך זה הוא קצרמר בנושא קנדה ובנושא אישים. אתם מוזמנים לתרום לוויקיפדיה ולהרחיב אותו.
הר פולארד (אנטארקטיקה)

הר פולארד (באנגלית: Mount Pollard) הוא הר מכוסה שלג ברכס פורטוס, בהרי הנסיך צ'ארלס, באדמת מק. רוברטסון, שבאנטארקטיקה. ההר ממוקם בסמוך מדרום למסיב קורי, ו-6 קילומטרים ממערב למסיב קרוהן. גובהו של ההר 1,872 מטרים מעל פני הים; ההר הוא ההר ה-2,240 בגובהו באנטארקטיקה. ההר מופה בהתבסס על סקרים על הקרקע ותצלומי אוויר שצולמו על ידי משלחת החקר האנטארקטית הלאומית של אוסטרליה בין השנים 1956–1965. שמו של ההר ניתן לו על ידי ועדת השמות האנטארקטיים של אוסטרליה. ההר נקרא על שמו של ג'יי. ר. פולרד (J.R. Pollard), פיזיקאי יונוספרה ששירת בתחנת וילקס בשנת 1964. הר פולארד באתר הסקר הגאולוגי של ארצות הברית הר פולארד באתר הגאזט האנטארקטי המשווה SCAR של ממשלת אוסטרליה מזג אוויר נוכחי מעודכן בהר פולארד תחזית מזג אוויר עדכנית ארוכת טווח עבור הר פולארד סטטיסטיקות מזג אוויר ונתוני מזג אוויר היסטוריים עבור הר פולארד גאזט השמות האנטארקטיים הרשמי של ארצות הברית מידע גאוגרפי והיסטורי הרי אנטארקטיקה לפי גובהם
מיתוג מחדש

מיתוג מחדש (באנגלית: Rebranding; בתעתיק: ריבְּרֶנְדִּינְגּ) היא אסטרטגיה שיווקית בה יוצרים מחדש עבור מותג או מוצר קיים תדמית מחודשת. לרוב, מטרת התהליך הוא לפתח זהות חדשה ומובחנת בקרב צרכנים, משקיעים, מתחרים ובעלי עניין אחרים. לעיתים קרובות מיתוג מחדש כרוך בשינויים גדולים בלוגו של המותג, בשמו, בעיצוב או בסלוגן. שינויים כאלה נועדו בדרך כלל למצב מחדש את המותג. לעיתים, כדי להתרחק מקונוטציות שליליות שדבקו במיתוג הקודם, או לקדם את המותג אל שוק היוקרה. לעיתים, מיתוג מחדש מתבצע לאחר חילופים בהנהלה או הבעלים, ומטרתו להעביר מסר חדש אותו ראשי החברה מנסים להעביר. ניתן ליצור מיתוג מחדש למוצרים ותיקים, מוצרים חדשים, או אפילו מוצרים שעדיין נמצאים בפיתוח. הוא גם יכול להתייחס גם לשינוי בחברה או במותג שעשוי להיות בעלים של כמה מותגי משנה. התהליך יכול להתרחש באמצעות שינוי באסטרטגיה שיווקית או במצבים שונים אחרים כמו ארגון מחדש לפי צ'פטר 11, ארגון מחדש או פשיטת רגל. דוגמה מובהקת למיתוג מחדש הוא מיתוגן של סיגריות מרלבורו. תחילה שווקו הסיגריות לנשים תחת הסיסמה "Mild As May", ומסע הפרסום ציין שלא נשארים עליהן כתמי שפתון. שיטת שיווק זו נכשלה, וכתוצאה מכך נעשה שינוי קיצוני במיתוג הסיגריה. באמצעות "איש המרלבורו" - בוקר קשוח המעשן מרלבורו, שעמד במרכז מסע הפרסום של המותג משנות השישים עד שנות התשעים, הפך מרלבורו למותג הסיגריות הנמכר ביותר בעולם. דוגמה בישראל היא תהליך המיתוג מחדש של חברת הסלולר פרטנר, שבוצע בשנת 2016, בעקבות התנתקותה מהמותג הבינלאומי אורנג' - כשנאלצה למתג עצמה תחת שם אחר (שם החברה המקורי, להבדיל משם המותג הבינלאומי שבו השתמשה עד לאותו מועד), לגבש ולהציג זהות מיתוגית חדשה (שינוי לוגו ושפת מותג) ולשדר ולפרסם ערכים אסטרטגיים חדשים (מסרים שיווקיים מותאמים שונים). מיתוג מחדש זכה לעדנה מחודשת בתחילת המילניום. המיתוג מחדש של פיליפ מוריס לאלטריה נעשה כדי לעזור לחברה למחוק את תדמיתה השלילית. מקרה ידוע נוסף הוא של ניסיון הדואר הבריטי למתג את עצמו מחדש כ"קונסיגניה", ניסיון אשר הוכח ככישלון, עד שנדרש היה לבזבז מיליונים נוספים בחזרה לנקודת ההתחלה. במחקר שנערך על 165 מקרים של מיתוג מחדש נמצא כי בין אם מיתוג מחדש נובע מאסטרטגיה ארגונית, למשל מיזוגים ורכישות, ובין אם הוא מהווה אסטרטגיה שיווקית בפועל (שינוי מוניטין ארגוני), היא נועדה לשפר, להשיב, להעביר, או ליצור מחדש את ההון העצמי של המותג. בית החולים על שם ברוך פדה, פוריה מיתג את עצמו מחדש כבית החולים "מרכז רפואי צפון – פוריה", מתוך מטרה להיות בית החולים המועדף על תושבי צפון מדינת ישראל. מדיה וקבצים בנושא מיתוג מחדש בוויקישיתוף Muzellec, L.; Lambkin, M. C. (2006). "Corporate rebranding: destroying, transferring or creating brand equity?". European Journal of Marketing. 40 (7/8): 803–824. doi:10.1108/03090560610670007.